הלן מירן

שמאל|ממוזער|220px|מירן, יולי 2010
דיים הלן לידיה מירן DBE (באנגלית: Dame Helen Lydia Mirren; נולדה ב-26 ביולי 1945) היא שחקנית בריטית. היא אחת מ-21 השחקנים בעולם שזכו בשלושת הפרסים היוקרתיים ביותר: פרס אוסקר (לקולנוע), פרס אמי (לטלוויזיה) ופרס טוני (לתיאטרון). בשנת 1996 היא זכתה לראשונה בפרס אמי לשחקנית הראשית במיני-סדרה או בסרט, עבור משחקה בתפקיד הבלשית ג'יין טניסון בסדרת הטלוויזיה "החשוד העיקרי". בהמשך הייתה מועמדת 10 פעמים לפרס אמי וזכתה שלוש פעמים נוספות – מספר שיא של מועמדויות ושל זכיות. בשנת 2006 היא זכתה, לאחר שתי מועמדויות, בפרס אוסקר לשחקנית הטובה ביותר, עבור משחקה בסרט "המלכה" שבו גילמה את מלכת בריטניה אליזבת השנייה. בשנת 2015 היא זכתה, לאחר שתי מועמדויות, בפרס טוני, עבור משחקה במחזה "הראיון", שבו שבה לגלם את דמותה של אליזבת השנייה. ב-2023 גילמה את ראש ממשלת ישראל הרביעית גולדה מאיר בסרט דרמת המלחמה הביוגרפי האמריקאי, "גולדה".

ביוגרפיה
נולדה בשם הלן לידיה מירונוף (Helen Lydia Mironoff) בלונדון שבממלכה המאוחדת. אביה, וסילי פטרוביץ' מירונוף, היה יליד-רוסיה ובנו של דיפלומט רוסי שננטש בבריטניה במהלך המהפכה הרוסית. אמה, קיטי מטילדה (לבית רוג'רס), הייתה אנגלייה. החלה להופיע על במה כשלמדה בבית ספר תיכון קתולי לבנות על-שם סיינט ברנרד , בעיר סאות'אנד-און-סי שבמחוז אסקס, אנגליה.

ב–1967 מירן ביקרה בישראל והתנדבה בקיבוץ האון.
 קריירה 
ב-1965 גילמה את דמותה של קלאופטרה, בתיאטרון הלאומי לנוער (National Youth Theatre).

בגיל 20 הצטרפה לקבוצת הרויאל שייקספיר קומפני והצטיינה בתפקידים שייקספירים ביניהם קרסידה במחזה טרוילוס וקרסידה וליידי מקבת בהפקה של טרוור נאן. ב-1972 השתתפה בתיאטרון נסיוני של פיטר ברוק, ויצאה עם הקבוצה למסע הופעות באפריקה ובאמריקה.

הופעת הבכורה שלה בקולנוע הייתה ב-1967 בסרט "Herostratus". וב-1968 שיחקה בחלום ליל קיץ בתפקיד הרמיה. ב-1969 הופיעה בסרט איטלקי "Colpo rovente", ואחרי כן בסרט "Age Of Consent" לצידו של ג'יימס מייסון. ב-1979 הופיעה בסרט השנוי במחלוקת "קליגולה" על חייו של הקיסר קליגולה, בצוות השחקנים היו מגדולי שחקני הבמה הבריטית כמו ג'ון גילגוד, פיטר או'טול ומלקולם מקדואל.

ב-1980 שיחקה בסרט "יום שישי הארור" לצידו של בוב הוסקינס, וב-1981 גילמה את דמותה של מורגנה ב"אקסקליבר" גרסה של אגדות המלך ארתור. בטלוויזיה הופיעה מירן בסרטים לפי מחזות שייקספיריים כמו כטוב בעיניכם, חלום ליל קיץ וסימבליין. ב-1984 זכתה בפרס השחקנית הטובה ביותר בפסטיבל הקולנוע בקאן עבור משחקה בסרט "קאל".

היא חזרה לשורשיה הרוסיים מצד אביה כשגילמה דמות של קוסמונאוטית רוסיה בסרט "2010: השנה שיצרנו מגע" המבוסס על ספר של ארתור סי. קלארק, ופעם נוספת ב"לילות לבנים" כששיחקה את אהובתו של הרקדן מיכאיל ברישניקוב.

בתחילת שנות ה-90 החלה מירן להופיע בתפקיד הבלשית הקשוחה ג'יין טניסון בסדרה "החשוד העיקרי". הסדרה זכתה להערכת המבקרים ולפופולריות רבה בקרב הצופים. עד שנת 2006 גילמה מירן את דמותה של ג'יין טניסון במשך שש עונות. על תפקידה בסדרה זכתה מירן שלוש פעמים רצופות בפרס באפט"א וב-1995 זכתה בפרס אמי.

במקביל להופעותיה בטלוויזיה המשיכה מירן לשחק בסרטים. ב-1994 גילמה את אשתו של מלך אנגליה ג'ורג' השלישי בסרט "טירופו של המלך ג'ורג'" לצידו של נייג'ל הות'ורן. על תפקיד זה זכתה למועמדות ראשונה בפרס אוסקר בקטגוריית שחקנית המשנה.

ב-1996 הופיעה בסרט "בזכות האם" של טרי ג'ורג', במאי יליד בלפסט, שעסק בשביתת הרעב של שנת 1981 בצפון אירלנד. מירן הייתה גם שותפה להפקה של הסרט.

בשנת 1999 זכתה שוב בפרס אמי על תפקידה כאיין ראנד בסרט הטלוויזיה "תשוקתה של איין ראנד". באותה שנה גילמה את הדמות הראשית של רות' שטיינר במחזה "הרומן הראשון שלי" מאת המחזאי דונלד מרגוליס שהוצג בתיאטרון היימרקט בווסט אנד של לונדון.

ב-2001 הייתה מועמדת שנית לפרס אוסקר על תפקידה כמנהלת משק הבית בסרט "פארק גוספורד" של רוברט אלטמן.

ב-2003 שיחקה בסרט "נערות לוח השנה" סרט המבוסס על מקרה אמיתי של קבוצת נשים מבוגרות מיורקשייר שהצטלמו בעירום ללוח שנה כדי לגייס כספים עבור מחקר על מחלת הלוקמיה. ב-2003 קבלה תואר דיים (Dame of the British Empire) מטעם הכתר הבריטי.

בשנת 2004 שיחקה את דמותה של דומיניק בדרמה הרומנטית "המהפך של הלן" של הבמאי גארי מרשל. ב-2005 גילמה את דמותה של המלכה אליזבת הראשונה במיני-סדרה עבור ערוץ 4 הבריטי. היא דיבבה את דמות מחשב-העל "הרהור עמוק" בעיבוד הקולנועי של "מדריך הטרמפיסט לגלקסיה" מאת דאגלס אדמס.

מירן חילקה את זמנה בין הקולנוע והתיאטרון. ב-1995 שיחקה בברודוויי במחזה "חודש בכפר" מאת טורגנייב, ובתיאטרון לונדון ב-"Collected Stories" ו-"Orpheus Descending". בשנת 2000 חזרה לברודוויי להופיע ב"ריקוד המוות" לצידו של איאן מקלן, והייתה מועמדת לפרס טוני על תפקידה זה.

ב-2006 גילמה מירן את מלכת בריטניה אליזבת השנייה בסרט "המלכה", עליו זכתה בפרס אוסקר ופרס גלובוס הזהב. בשנת 2012 היא גילמה את עלמה רוויל בסרט "היצ'קוק".

בתחילת 2009 שהתה בישראל לצורך צילומי הסרט "החוב" (סרט, 2011), רימייק לסרט ישראלי באותו השם משנת 2007; בו שיחקה לצד השחקנית הישראלית רומי אבולעפיה. הסרט זכה להצלחה מסחרית וגרף 9.7 מיליון דולרים בסוף השבוע הראשון להקרנתו.

ב-3 בינואר 2013 קיבלה מירן את הכוכב ה-2,488 בשדרת הכוכבים בהוליווד. באותה שנה זכתה בפרס גילדת שחקני המסך על תפקידה בסרט הטלוויזיה "פיל ספקטור".

בשנת 2015 זכתה מירן לראשונה בקריירת המשחק הענפה שלה בפרס טוני לשחקנית הטובה ביותר על משחקה בתור אליזבת השנייה, מלכת הממלכה המאוחדת במחזה "The Audience".

בשנת  2016 השתתפה בסרט "יופי נסתר", לצד ויל סמית', קייט וינסלט ונעמי האריס. באותה שנה שוב ביקרה בישראל, במטרה להנחות את טקס פרס בראשית. בנוסף ערך לה סינמטק ירושלים  רטרוספקטיבה. בשנת 2017 שיחקה בסרט "מהיר ועצבני 8".

בשנת 2022 החלה לשחק בסדרת הדרמה "1923" בתפקיד ראשי את קארה דאטון. על תפקיד זה קיבלה מועמדות לפרס גלובוס הזהב לשחקנית הטובה ביותר בסדרת דרמה לשנת 2023.

בשנת 2023 כיכבה בסרט הדרמה הביוגרפי "גולדה" בבימויו של גיא נתיב, בו גילמה את דמותה של ראש ממשלת ישראל גולדה מאיר.  הקרנת הבכורה של הסרט נערכה במסגרת פסטיבל הקולנוע ירושלים.

בפברואר 2025 הוכרז כי מירן תככב בסדרת הפשע "MobLand" של גאי ריצ'י שתעלה לשידור ב-30 במרץ 2025 בפרמאונט+.

 חיים אישיים 
מירן גרה עם השחקן הצפון אירי ליאם ניסן במהלך שנות השמונים המוקדמות; הם הכירו בזמן הסרט על אקסקליבר (1981)

ב-31 בדצמבר 1997 התחתנה מירן עם הבמאי האמריקאי טיילור הקפורד, שהיה שותפה לחיים מאז 1986, והזוג מגדל את שני בניו של הקפורד מנישואיו הקודמים.

למירן אין ילדים משל עצמה. ב-2007 הצהירה כי היא שמחה על כך מאחר שהיא חסרת כל אינסטינקט אימהי. לדעתה היא אינה חריגה וסבורה שנשים רבות כמוה הופכות לאימהות רק בגלל תחושת החובה.

רשימת סרטים
 שנה שם שם באנגלית תפקיד הערות 1966 Press for Time פנלופה סקווירס ללא קרדיט 1967 הרוסטראטוס Herostratus 1968 חלום ליל קיץ A Midsummer Night's Dream הרמיה 1969 Age of Consent קורה ריאן 1970 Red Hot Shot 1972 Savage Messiah גוש בויל מיס ג'ולי Miss Julie מיס ג'ולי 1973 בר מזל O Lucky Man! פטרישה 1975 Caesar and Claretta קלרטה פטצ'י 1976 המלט Hamlet אופליה / גרטרוד 1978 כטוב בעיניכם As You Like It רוזלינד מתוך הסדרה "BBC Television Shakespeare" 1979 The Quiz Kid ג'ואן מתוך הסדרה "ITV Playhouse" אס.או.אס. טיטאניק S.O.S. Titanic מרי סולאן סרט טלוויזיה קליגולה Caligula קיסוניה 1980 Hussy ביטי The Fiendish Plot of Dr. Fu Manchu אליס רייג' יום שישי הארור The Long Good Friday ויקטוריה 1981 אקסקליבר Excalibur מורגנה 1984 קאל Cal מרסלה 2010: השנה שיצרנו מגע 2010 טניה קירבוק בת הים הקטנה Faerie Tale Theatre: "The Little Mermaid" הנסיכה אמיליה סדרת טלוויזיה (פרק אחד) 1985 נס בסקוטלנד Heavenly Pursuits רות צ'אנסלור Coming Through פרידה פון ריכטהופן ויקלי לילות לבנים White Nights גלינה איוואנובה אזור הדמדומים The Twilight Zone מאדי דאנקן פרק: "Dead Woman's Shoes" 1986 מפרץ מוסקיטו The Mosquito Coast אמא פוקס 1988 האי של פסקלי Pascali's Island לידיה ניומן 1989 קללת הלווייתנים When the Whales Came קלמי ג'נקינס הטבח, הגנב אשתו והמאהב The Cook, the Thief, His Wife & Her Lover ג'ורג'ינה ספיקה סכנת משבר Red King, White Knight אנה סרט טלוויזיה 1990 Bethune: The Making of a Hero פרנסיס פני בת'יון תשוקה זרה The Comfort of Strangers קרוליין1991–2006 החשוד העיקרי Prime Suspect ג'יין טניסון תפקיד ראשי (7 עונות); 15 פרקים1991 מקום בו מלאכים פוחדים לדרוך Where Angels Fear to Tread לילה הריטון 1993 הוק The Hawk אנני מארש נסיך ג'אטלנד Prince Of Jutland גרות' שם הפצה נוסף "Royal Deceit" The Hidden Room שרה פרק: "Love Crimes" 1994 טירופו של המלך ג'ורג' The Madness of King George המלכה שרלוט 1995 מלכת השלג The Snow Queen מלכת השלג דיבוב 1996 בזכות האם Some Mother's Son קתלין קוויגלי הייתה גם מפיקה שותפה Losing Chase צ'ייס פיליפס סרט טלוויזיה 1997 טיפול נמרץ Critical Care סטלה 1998 Sidoglio Smithee בתפקיד עצמה Tracey Takes On... פרופסור הורן סדרת טלוויזיה (פרק אחד) נסיך מצרים The Prince of Egypt המלכה דיבוב 1999 The Passion of Ayn Rand איין ראנד ללמד את גברת טינגל Teaching Mrs. Tingle גברת איב טינגל 2000 אצבעות ירוקות Greenfingers ג'ורג'ינה וודהאוס 2001 שבועה The Pledge דוקטור No Such Thing הבוס יום הולדת שמח Happy Birthday גם כבמאית סיבוב אחרון Last Orders איימי פארק גוספורד Gosford Park גברת וילסון 2002 מדלת לדלת Door to Door גברת פורטר סרט טלוויזיה ג'ורג'טאון Georgetown אנבל גריסון 2003 The Roman Spring of Mrs. Stone קארן סטון נערות לוח השנה Calendar Girls כריס הרפר 2004 נחטף The Clearing איילין הייס המהפך של הלן Raising Helen דומיניק 2005 מדריך הטרמפיסט לגלקסיה The Hitchhiker's Guide to the Galaxy הרהור עמוק דיבוב אליזבת הראשונה Elizabeth I אליזבת הראשונה, מלכת אנגליה מיני סדרה Shadowboxer רוז 2006 המלכה The Queen המלכה אליזבת השנייה 2007 אוצר לאומי: ספר הסודות National Treasure: Book of Secrets אמילי אפלטון 2008 לב של דיו Inkheart אלינור לורדן 2009 שם המשחק State of Play קמרון לין התחנה האחרונה The Last Station סופיה טולסטוי 2010 חוות האהבה Love Ranch גרייס בונטמפו הסערה The Tempest פרופרה ברייטון רוק Brighton Rock אידה רד RED ויקטוריה וינסלו אגדה עם כנפיים Legend of the Guardians: The Owls of Ga'Hoole ניירה דיבוב סאטרדיי נייט לייב Saturday Night Live בתפקיד עצמה הופעת קמע 2011 ארתור Arthur ליליאן הובסון סאטרדיי נייט לייב Saturday Night Live מארחת תוכנית טלוויזיה החוב The Debt רייצ'ל סינגר 2012 The Door Emerenc Glee Glee קולה של בסי ג'קסון סדרת טלוויזיה; ללא קרדיט היצ'קוק Hitchcock עלמה רוויל 2013 פיל ספקטור Phil Spector לינדה קיני ביידן סרט טלוויזיה בית ספר למפלצות Monsters University דין הארדסקרבל דיבוב רד 2 RED 2 ויקטוריה וינסלו 2014 Unity קריינות סרט דוקומנטרי מסע של מאה צעדים The Hundred-Foot Journey מאדאם מלורי 2015 טרמבו Trumbo הדה הופר עין בשמיים Eye in the Sky קולונל מישל מאדן האישה בזהב Woman in Gold מריה אלטמן עוסק בדיוקנה של אדלה בלוך-באואר 2016 יופי נסתרCollateral beauty ברידג'יט 2017 מהיר ועצבני 8The Fate of the Furious מדלן שואו2018 אהבה בדרכיםThe Leisure Seeker אלה ספנסר וינצ'סטר Winchester שרה וינצ'סטר מפצח האגוזים וארבע הממלכותThe Nutcracker and the Four Realms מאמא ג'ינג'ר2019 מהיר ועצבני: הובס ושואוHobbs & Shaw מגדאלן שואו אנה Annaאולגה השקרן הטוב The Good Liar בטי מקליש ברלין: סיפור אהבה Berlin, I Love You מרגרט יקטרינה הגדולה Catherine the Great יקטרינה השנייה, קיסרית רוסיה מיני-סדרה 2020 איוון האחד והיחיד The One and Only Ivan דיבוב הדוכס The Duke דורותי בנטון 2021 מהיר ועצבני 9 F9 מדלן שואו סולוס Solos פג פרק: "PEG" 2022 1923 1923 קארה דאטון תפקיד ראשי

 מועמדת פרס סטלייט לשחקנית הטובה ביותר בסדרת דרמה או ז'אנר (2024)
 מועמדות לפרס גלובוס הזהב לשחקנית הטובה ביותר בסדרת דרמה(2024)
 מועמדת פרס האקדמיה האוסטרלית לאמנויות הקולנוע והטלוויזיה (בינלאומי) לשחקנית הטובה ביותר בסדרה (2024)2023 גולדה Golda ראש ממשלת ישראל גולדה מאיר שהאזאם! 2: זעם האלים Shazam!: Fury of the Gods הספרה מועמדת פרס פטל הזהב לשחקנית הגרועה ביותר (2024) ברבי Barbie המספרת מועמדת פרס גילדת שחקני המסך ביצוע הטוב ביותר של צוות שחקנים בסרט קולנוע (2024) 2024 ציפור לבנה: סיפור פלא White Bird: A Wonder Story שרה אלבנס 2025מובלנד (אנ') MobLand מייב האריגן תפקיד ראשי; 10 פרקים מועדון הרצח של יום חמישי The Thursday Murder Club אליזבת' בסט 2025 להתראות, ג'וּן Goodbye June ג'וּן

.קישורים חיצוניים









הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:חברי הלהקה השייקספירית המלכותית
קטגוריה:חברי התיאטרון המלכותי הלאומי
קטגוריה:גבירות מפקדות במסדר האימפריה הבריטית
קטגוריה:זוכי אוסקר: השחקנית הטובה
קטגוריה:זוכי פרס גילדת שחקני המסך - שחקנים
קטגוריה:אישים שהונצחו בשדרת הכוכבים של הוליווד: קולנוע
קטגוריה:זוכי פרס טוני: שחקניות
קטגוריה:אישים זוכי פרס אוליבייה
קטגוריה:זוכי אמי בפריים טיים: שחקנית ראשית במיני-סדרה או בסרט
קטגוריה:זוכי גביע וולפי
קטגוריה:זוכי פרס גלובוס הזהב: קולנוע: שחקנית ראשית בדרמה
קטגוריה:זוכי פרס גלובוס הזהב: טלוויזיה: שחקנית במיני-סדרה או בסרט טלוויזיה
קטגוריה:זוכי פרס גלובוס הזהב: מפעל חיים
קטגוריה:אישים זוכי פרסי איגוד מבקרי הקולנוע של לוס אנג'לס
קטגוריה:זוכות פרס איגוד מבקרי הקולנוע האמריקאי לשחקנית הטובה ביותר
קטגוריה:זוכי פרס גילדת שחקני המסך - מפעל חיים
קטגוריה:אל-הוריות אמריקאיות
קטגוריה:בריטיות שנולדו ב-1945
קטגוריה:בריטים שנולדו ב-1945